6.  ข้อพิพาททางกฎหมาย

  _________________________________________________________________________

บริษัทฯ และบริษัทย่อยไม่มีข้อพิพาททางกฎหมายที่อาจมีผลกระทบต่อสินทรัพย์ของบริษัทฯ
หรือบริษัทย่อย
ที่มีจำนวนสูงกว่าร้อยละ 5 ของส่วนของผู้ถือหุ้น
หรือข้อพิพาทที่มีผลกระทบต่อการดำเนินธุรกิจของบริษัทฯ อย่างมีนัยสำคัญ อย่างไรก็ดี ณ วันที่ 31
ธันวาคม 2552 บริษัทฯ มีข้อพิพาททางกฎหมายซึ่งบริษัทฯ เป็นจำเลยในคดีต่างๆ สรุปได้ดังนี้

+-----------------------+-----------------------+---------------------+
| ประเภทคดี              | มูลค่ารวม (ล้านบาท)      | สถานะปัจจุบัน          |
+-----------------------+-----------------------+---------------------+
| คดีพิพาทแรงงาน          | 1,667.80              | อยู่ในร               |
|                       |                       | ะหว่างพิจารณาคดีของศาล |
| คดีเรียกค่าเสียหาย        | 2,661.19              |                     |
|                       |                       | อยู่ในร               |
|                       |                       | ะหว่างพิจารณาคดีของศาล |
+-----------------------+-----------------------+---------------------+

นอกจากนี้ บริษัทฯ มีข้อพิพาททางกฎหมายเกี่ยวกับกรณี Antitrust ดังนี้

1.  คดีละเมิดกฎหมายการป้องกันการค้าที่ไม่เป็นธรรม ซึ่งบริษัทฯ
    ถูกกลุ่มผู้ใช้บริการขนส่งสินค้าทางอากาศรวม 35 ราย
    ได้ร่วมกันฟ้องร้องต่อศาลแพ่งแห่งนครนิวยอร์ก ประเทศสหรัฐอเมริกา กล่าวหาว่าบริษัทฯ
    ร่วมกับสายการบินอื่นรวม 38 สายการบิน กำหนดราคาค่าธรรมเนียมพิเศษเพื่อชดเชยค่าน้ำมัน
    (Fuel Surcharge) ค่าธรรมเนียมการเสี่ยงภัย (War Risk Surcharge)
    และค่าธรรมเนียมอื่นๆ
    อันเป็นการละเมิดต่อกฎหมายป้องกันการค้าที่ไม่เป็นธรรมของประเทศสหรัฐอเมริกา
    (Sherman Act or Antitrust Law) และกฎหมายประชาคมยุโรป (EU Law)
    ทำให้กลุ่มผู้ใช้บริการขนส่งสินค้าทางอากาศได้รับความเสียหาย
    จึงขอให้ศาลมีคำพิพากษาให้บริษัทฯ และสายการบินอื่นชดใช้ค่าเสียหายที่เกิดขึ้น

2.  กลุ่มผู้โดยสารได้ร่วมกันฟ้องร้องต่อศาลนครลอสแองเจลีส 2 คดี และศาลนครซานฟรานซิสโก
    17 คดี รวม 19 คดี กล่าวหาบริษัทฯ ร่วมกับสายการบินอื่นรวม 12 สายการบิน
    กำหนดราคากรณีการขนส่งผู้โดยสารข้ามมหาสมุทรแปซิฟิก (Price Fixing in respect
    of Trans-pacific carriers)
    อันเป็นการละเมิดกฎหมายป้องกันการค้าที่ไม่เป็นธรรมของประเทศสหรัฐอเมริกา ซึ่ง
    Judicial Panel On Multidistrict Litigation ได้มีคำสั่งให้รวมทั้ง 19 คดี
    ให้ศาลที่นครซานฟรานซิสโกพิจารณา
    เป็นคดีเดียว และได้ยื่นคำฟ้องร่วมต่อศาลแล้ว

ทั้งนี้ ทั้งสองคดีข้างต้น (คดีที่ศาลแพ่งนครนิวยอร์คและคดีที่รวมพิจารณาในศาลที่นครซานฟรานซิสโก)
เป็นคดีที่มีลักษณะเป็นการดำเนินคดีแพ่งแบบกลุ่ม (Civil Class Action)
ซึ่งในขณะยื่นฟ้องโจทก์แต่ละรายยังไม่ได้ระบุยอดค่าเสียหายที่เรียกร้องมาและจะเสนอให้ศาลทราบในภายหลัง
โดยในการดำเนินการของทั้งสองคดีดังกล่าว บริษัทฯ
ได้ดำเนินการว่าจ้างทนายความผู้เชี่ยวชาญและได้เข้าร่วมกลุ่มกับสายการบินที่ถูกฟ้องร้องในลักษณะ
Joint Defense Group ขณะนี้ คดีอยู่ระหว่างการพิจารณาของศาล
ซึ่งทั้งสองคดียังไม่มีการระบุจำนวนเงินทุนทรัพย์ที่ฟ้องร้องจนกว่าศาลจะชี้ขาดว่าบริษัทฯ เป็นฝ่ายผิด
และในกรณีที่มีการพิพากษาหรือชี้ขาดว่าบริษัทฯ เป็นฝ่ายผิด
ศาลจะได้กำหนดจำนวนเงินค่าเสียหายต่อไปซึ่งกฎหมายกำหนดไว้เป็นจำนวน 3
เท่าของความเสียหายที่โจทก์พิสูจน์ได้ ในขณะนี้ ยังไม่สามารถระบุทุนทรัพย์ในคดีพิพาทที่บริษัทฯ
ถูกฟ้องร้องในประเทศสหรัฐอเมริกาทั้งสองคดีได้

3.  บริษัทฯ ได้รับหนังสือจากคณะกรรมาธิการประชาคมยุโรป (Commission of the
    European Communities : EC) กล่าวหาว่า บริษัทฯ และสายการบินอื่นๆ อีก 27
    สายการบิน ละเมิดต่อกฎหมายประชาคมยุโรป (EU Law)
    ในการกำหนดราคาค่าธรรมเนียมพิเศษเพื่อชดเชยค่าน้ำมัน (Fuel Surcharge)
    ค่าธรรมเนียมการรักษาความปลอดภัย (Security Surcharge) ค่าธรรมเนียมการเสี่ยงภัย
    (War Risk Surcharge) อัตราค่าระวางการขนส่งสินค้าและาธรรมเนียมอื่นๆ
    ทำให้กลุ่มผู้ใช้บริการขนส่งสินค้าทางอากาศได้รับความเสียหาย
    โดยในข้อหาดังกล่าวกฎหมายได้กำหนดโทษสำหรับผู้กระทำความผิดเป็นค่าปรับร้อยละ 30
    ของรายได้จากการให้บริการขนส่งไปยัง มาจาก และภายใน ยุโรป
    ในปีก่อนที่มีคำตัดสินคูณด้วยจำนวนปีที่กระทำความผิด แต่ไม่เกินร้อยละ 10 ของ total
    worldwide turnover ของปีก่อนหน้าที่มีคำตัดสิน ทั้งนี้ บริษัทฯ
    ได้ดำเนินการว่าจ้างทนายความผู้เชี่ยวชาญเป็นผู้รับผิดชอบกรณีดังกล่าวแล้ว
    ซึ่งขณะนี้ยังไม่ทราบว่าจะต้องคำนวณค่าปรับจากรายได้การให้บริการในสายใดบ้าง
    ขณะนี้คดีอยู่ระหว่างการพิจารณาและชี้ขาดของคณะกรรมาธิการสหภาพยุโรปว่าบริษัทฯ
    จะเป็นฝ่ายผิดตามที่ถูกกล่าวหาหรือไม่ และในกรณีที่มีการชี้ขาดว่าบริษัทฯ เป็นฝ่ายผิด บริษัทฯ
    จะต้องถูกปรับเป็นจำนวนเงินเท่าใด คิดจากรายได้จากการให้บริการขนส่งสินค้าในสายใดบ้าง
    ดังนั้น ในขณะนี้ยังไม่สามารถระบุมูลค่าเกี่ยวกับคดีพิพาทที่บริษัทฯ ถูกกล่าวหาในสหภาพยุโรปได้

4.  กรณีที่บริษัทฯ ถูกตรวจสอบ เรื่องการละเมิดกฎหมาย Antitrust
    โดยคณะกรรมการด้านการพาณิชย์ของประเทศนิวซีแลนด์ (New Zealand Commerce
    Commission : NZCC) ขณะนี้ NZCC ได้ยื่นฟ้องบริษัทฯ และสายการบินอื่นอีก 13
    สายการบิน ณ ศาลเมือง โอ๊คแลนด์ กล่าวหาว่าบริษัทฯ ร่วมกับสายการบินอื่นกำหนด Fuel
    Surcharge และ Security Surcharge ซึ่งเป็นการละเมิดกฎหมายพาณิชย์ (Commerce
    Act) ของประเทศนิวซีแลนด์ โดยขอให้ศาลมีคำพิพากษาให้บริษัทฯ
    ชำระค่าปรับและค่าใช้จ่ายตามกฎหมาย แต่ขณะที่ยื่นฟ้องทาง NZCC
    ยังไม่ได้ระบุยอดค่าปรับและค่าใช้จ่าย
    ที่เรียกร้องมา โดยเป็นกรณีที่ศาลจะพิจารณาพิพากษาต่อไป

5.  กรณีที่บริษัทฯ ถูกตรวจสอบโดยกระทรวงยุติธรรมของประเทศสหรัฐอเมริกา (Department
    of Justice : DOJ) ขณะนี้อยู่ระหว่างการสอบสวน
    และมีการส่งหมายเรียกเอกสารมายังบริษัทฯ โดยบริษัทฯ
    ได้ว่าจ้างทนายความในท้องถิ่นเพื่อประสานงานกับ DOJ ซึ่งยังไม่ทราบว่าบริษัทฯ
    จะถูกแจ้งข้อกล่าวหาหรือไม่ เมื่อใด

6.  กรณีที่บริษัทฯ ถูกตรวจสอบโดยทางการของประเทศออสเตรเลีย (Australian
    Competition and Consumer Commission : ACCC) เมื่อวันที่ 28 ตุลาคม 2552
    ACCC ได้ยื่นฟ้องบริษัทฯ กล่าวหาว่าบริษัทฯ กระทำการละเมิดกฎหมาย Trade Practices
    Act 1974 แต่ขณะที่ยื่นฟ้องทาง ACCC ยังไม่ได้ระบุยอดค่าปรับและค่าใช้จ่ายที่เรียกร้องมา

7.  กรณีที่บริษัทฯ ถูกตรวจสอบโดยทางการของสาธารณรัฐเกาหลี (Korea Fair Trade
    Commission/ : KFTC) เมื่อวันที่ 29 ตุลาคม 2552 บริษัทฯ ได้รับรายงานการตรวจสอบ
    Examiner’s Report กล่าวหาว่า บริษัทฯ และ Cargo Sales and Operational
    Manager for Republic of Korea กระทำผิดกฎหมาย Antitrust